Smoking cigarettes protects you from the coronavirus
FaktatjekNikolaj Rodkjær Kristensen | 26. marts 2020 kl. 13:36 |  \n\n\n\n\n\n\n\n\n\n\n Print, Kinesiske studier tyder på, at rygere er beskyttet mod covid-19, skriver journalist, sangskriver og bassist i poporkesteret Danser Med Drenge, Klaus Kjellerup. Men de omtalte studier kan ikke bruges til at konkludere, at rygere er bedre beskyttet mod sygdommen., Bemærk: Denne artikel blev udgivet for over en måned siden, , , , , , , Rygning beskytter mod coronavirus., Kilde:\xa0Musiker og journalist Klaus Kjellerup i opslag på facebooksiden ’Klaus K blog’, , , , Studierne, som Klaus Kjellerup henviser til, og som skulle antyde, at rygere er beskyttet mod coronavirus, er såkaldte case-serier. Det er studier, der blot beskriver\xa0en gruppe patienters kliniske karakteristika, blandt andet underliggende sygdomme og rygevaner.\xa0De kan ikke bruges til at sige noget om risikoen for covid-19 hos rygere, og man kan på baggrund af studierne ikke lave anbefalinger om at ryge for at undgå\xa0coronavirus., , “Bange for\xa0corona-virus? Tag en smøg.”, Sådan lyder opfordringen i\xa0et opslag\xa0på facebooksiden ’Klaus K blog’, som drives af Klaus Kjellerup, der nok bedst er kendt som bassist og sangskriver i poporkesteret Danser Med Drenge., Han er desuden medstifter af Den Gule Negl, et ”frihedsband i protest mod det danske samfunds stigende antal regler og forbud – senest lov om røgfri miljøer,” som man kan læse på Den Gule Negls hjemmeside., Ifølge Klaus Kjellerup tyder kinesiske studier ”unægtelig” på, at "rygning kan have en beskyttende effekt mod covid-19," som han skriver i et opslag på Facebook., Men musikerens opfordring om at ty til smøgerne strider mod danske og internationale sundhedsmyndigheders anbefalinger. Og man kan på ingen måde på\xa0baggrund af de studier, som Klaus Kjellerup henviser til i sit opslag, anbefale at ryge for at undgå\xa0coronavirus., , , , , "På verdenssundhedsorganisationen WHOs informationsside\xa0om\xa0coronavirussen nævnes rygning under fanen ’Er der noget, jeg skal afholde mig fra?’", ”Disse midler er ikke\xa0effektive mod covid-2019 og kan være skadelige,” skriver WHO om rygning., Herhjemme har Sundhedsstyrelsen advaret om, at rygere kan være i farezonen for nemmere at blive smittet med\xa0coronavirus. Det viser erfaringer og sygdomsstatistikker fra blandt andet Kina., ”Rygning er en risikofaktor, kan vi se. Men det er langtfra det samme, som at alle rygere er i risikogruppen. Det, vi kan se, er, at der blandt gruppen af smittede er flere rygere, der er blevet ramt,” sagde Bolette Søborg, der er overlæge ved Sundhedsstyrelsen, til DR tidligere på måneden., Charlotte\xa0Suppli\xa0Ulrik, der er professor i medicinske lungesygdomme ved Københavns Universitet og overlæge på Lungemedicinsk Afdeling ved Hvidovre Hospital, afviser Klaus Kjellerups opfordring til at ryge for at beskytte sig mod\xa0coronavirus., ”Generelt har rygere en større risiko for luftvejsinfektioner, specielt i de nedre luftveje. Så det er en ’anbefaling’, man klart må afvise,” skriver hun i en mail., Hun henviser til Sundhedsstyrelsens udmelding og oplyser videre, at også erfaringer fra Italien peger på, at rygning udgør en risikofaktor., , Klaus Kjellerup henviser\xa0til tre\xa0kinesiske\xa0studier\xa0af\xa0coronapatienter\xa0i Kina. Studierne viser, at folk, der aldrig har røget, er i ”stærkt” overtal blandt patienterne, mens det er ”uhyre sjældent”, at rygere rammes af virussen, skriver Klaus Kjellerup i sit opslag., ”De bemærkelsesværdige og klare tal fra disse studier tyder jo unægtelig på, at rygning kan have en beskyttende effekt mod covid-19,” hævder han., Men studierne viser slet ikke, at rygning har en beskyttende effekt mod\xa0coronavirus. Sådan lyder det fra to forskere, som har gennemgået studierne for\xa0TjekDet., ”Studierne er beskrivende og undersøger ikke, om rygning beskytter mod covid-19. Man kan ikke ud fra studierne sige noget om årsagssammenhæng mellem rygning og\xa0corona,” lyder det fra Lau Caspar\xa0Thygesen, der er professor i epidemiologi ved forskningsafdelingen for Sundhed og sygelighed i befolkningen på Statens Institut for Folkesundhed, Syddansk Universitet., Han har gennemgået\xa0to\xa0af de tre studier., Heller ikke Reimar W. Thomsen, der er overlæge og lektor ved Klinisk Epidemiologisk Afdeling på Aarhus Universitetshospital, mener ikke, man kan bruge studierne, som Klaus Kjellerup gør., ”Man kan på baggrund af studierne på ingen måde lave anbefalinger om at ryge for at undgå\xa0coronavirus,” siger Reimar W. Thomsen., “Det er ikke en smart anbefaling,” tilføjer han., , Han forklarer, at er der tale om tre såkaldte case-serier, altså studier, der blot har til formål at beskrive\xa0en gruppe patienters kliniske karakteristika, blandt andet underliggende sygdomme og rygevaner., Og sådan nogle studier er ikke særlig brugbare, når man skal vurdere, om rygere har højere eller lavere risiko for at blive smittede., ”Case-serier er ikke velegnede til at analysere risikofaktorer, for man har ikke nogen kontrolgruppe at sammenligne forekomsten af risikofaktorer med,” forklarer Reimar W. Thomsen., Hvis man ville\xa0undersøge,\xa0om\xa0rygning\xa0beskytter mod\xa0coronavirus,\xa0skulle man\xa0i stedet sammenligne en gruppe rygere med en tilsvarende gruppe ikkerygere og statistisk tage højde for forskelle mellem grupperne. Hvis begge grupper var lige udsat for smitte, og gruppen med ikke-rygere i højere grad blev syge, så\xa0kunne\xa0der\xa0være\xa0noget om snakken., Alternativt kunne man sammenligne andelen af rygere blandt coronapatienter med en sammenlignelig kontrolgruppe af borgere, der var gået fri af coronavirus., Men\xa0sådan\xa0er de tre kinesiske undersøgelser\xa0altså ikke\xa0lavet., I det ene af studierne har forskerne\xa0dog\xa0sammenlignet andelen af rygere i den undersøgte gruppe med den skønnede andel af rygere i hele befolkningen., Her skriver forskerne, at 27 procent af alle kinesere var rygere i 2018, og bemærker, at forekomsten af rygning på seks procent blandt de undersøgte patienter derfor virker lav. Men tallene kan ikke nødvendigvis bruges til ret meget., ”Man skal passe rigtig meget på med at bruge tallene til at sige noget om risikoen for covid-19 hos rygere generelt. Det kræver store studier med en egnet kontrolgruppe at sammenligne med,” siger Reimar W. Thomsen., Der kan nemlig være\xa0mange grunde til, at\xa0antallet af rygere\xa0i undersøgelsen er\xa0lavt., “Forskerne har for eksempel ikke selv spurgt patienterne om rygning, men gennemgået, hvad der stod i deres patientjournaler. Her vil præcise oplysninger om rygning erfaringsmæssigt ofte mangle,”\xa0forklarer\xa0Reimar W. Thomsen., Det kan\xa0desuden\xa0være forbundet med skyld og skam at sige til lægen, at man ryger, når man kommer\xa0på hospitalet som lungesyg, påpeger han., Lau Caspar Thygesen fastslår ligeledes, at de to af studierne, som han har gennemgået, ikke kan bruges til at sige, om der er flere eller færre rygere blandt personer, der er smittet med\xa0coronavirus, end blandt personer, der ikke er., ”Det eneste, man kan sige, er, at en vis andel af personer med covid-19 er rygere,” siger Lau Caspar Thygesen., Klaus Kjellerup skriver endvidere, at rygning generelt ”beskytter imod en række bakterier og infektioner”. Men faktisk har rygere højere risiko for at få infektioner i luftvejene, lyder det fra Reimar W. Thomsen., ”Rygning er en kendt og veldokumenteret –\xa0fra meget store og kontrollerede videnskabelige studier\xa0– risikofaktor for øget risiko for luftvejsinfektioner.”, , Ifølge Klaus Kjellerup selv opfordrer han i opslaget slet ikke til rygning. Udtrykket ’tag en smøg’ er derimod slang blandt rygere, som bedst kan oversættes med ’slap lige af’, lader han forstå., ”Overskriften i opslaget, betyder blot: ’Bange for corona-virus? Slap lige af’. Jeg valgte imidlertid at benytte udtrykket ’tag en smøg’ til overskriften, netop fordi ordspillet var passende i forhold til opslagets indhold,” skriver Klaus Kjellerup i en mail til TjekDet., ”I øvrigt ryger de fleste af mine læsere i forvejen, så det er lidt svært at se motivet for at anbefale dem rygning. Og mine ikkerygende læsere ved jo udmærket, at overskriften ikke er en opfordring til dem om at ryge – de kender mig, de kender min holdning og skrivestil, og alle kender advarslerne imod rygning. Læsere er jo ikke dumme,” skriver han videre., Det fremgår heller ikke af opslaget, at rygning beskytter mod coronavirus, påpeger Klaus Kjellerup., "”Det fremgår derimod klart, at tallene fra de citerede studier kun tyder på, at rygning kan have en beskyttende effekt mod coronavirus. To vigtige forbehold, som jeg ved, at mine læsere forstår,” skriver han.", Klaus Kjellerup oplyser desuden, at han efter at have lavet facebookopslaget har fundet yderligere to kinesiske studier\xa0med underrepræsentation af rygere og tidligere rygere., ”Så nu er der fem studier, der viser kraftig underrepræsentation af rygere og eksrygere, og indtil videre ingen, der har vist det modsatte. Mine læsere og jeg er naturligvis fuldkommen klar over, at disse ukontrollerede studier ikke beviser, at rygning beskytter mod coronavirus – kun at det er muligt. Det er en teori,” skriver Klaus Kjellerup., Reimar W. Thomsen fra Aarhus Universitetshospital har gennemgået de to studier, som Klaus Kjellerup nu henviser til. Ligesom det er tilfældet for de tre første studier, er der også her tale om mindre case-serier, oplyser Reimar W. Thomsen. Heller ikke disse to studier kan altså bruges til at sige noget om risikoen for covid-19 hos rygere., Han fremhæver desuden, at de tre største af de nu i alt fem case-serier, som Klaus Kjellerup har henvist til, har fundet, at der var flere rygere blandt de alvorlige og dødelige sygdomstilfælde end blandt de milde tilfælde., "Dette tyder på, at rygning forværrer alvorligheden af sygdommens forløb," siger Reimar W. Thomsen., Nej, du dræber ikke coronavirus ved at trække vejret dybt i en sauna, , The New York Times\xa0finder\xa0fejlagtigt frem til\xa0“firdobling”\xa0i\xa0racistiske\xa0hadforbrydelser\xa0i Danmark., Der er ting, Pia Kjærsgaard (DF) og jeg selv ikke forstår, fordi vi har den farve, vi har, siger Pernille Skipper (Ø). Udtalelsen kunne sandsynligvis få Pernille Skipper dømt for racisme, hvis ikke hun var folketingsmedlem, siger Lars Boje Mathiesen (NB)., Veganerpartiet\xa0påstår, at Danmark har verdens højeste dødelighed blandt pattegrise.\xa0Men\xa0den udlægning er der ikke dokumentation for, mener to forskere., 19. juni satte svindlere alle sejl til og nærmest bombarderede danske facebookbrugere med en artikel, der stik imod sandheden hævder, at skuespilleren Mads Mikkelsen anbefaler bitcoin-investeringer som "smuthul til velstand"., Prestigious United States media The New York Times erroneously calculated a ‘quadrupling’ of racist hate crimes in Denmark and invented a far-right affiliation of one of the suspects in a sickening murder., En advarsel til kæledyrsejere spreder sig\xa0lige nu\xa0på\xa0sociale\xa0medier\xa0om\xa0en\xa0hundelufter, der\xa0på en gåtur\xa0har\xa0fundet\xa0giftige\xa0pølsestykker.\xa0Advarslen fortæller bare ikke, at pølsestykkerne blev fundet for\xa0over to år\xa0siden i Sverige., Personen\xa0bag videoen har fundet resterne af en årtier gammel nedlagt\xa0losseplads\xa0og hævder nu, at Århus Kommune bortskaffer affald ved at stuve det ind under en vej., Der er heller ikke grund til at bekymre sig for hjortelusen, som\xa0netmedier\xa0fejlagtigt kalder en flyvende flåt., Populært facebookopslag taget helt fejl af, hvad der rent faktisk står i studierne., Adskillige virksomheder får deres navn misbrugt af svindlere, der gennem falske konkurrencer og tilbud forsøger at udnytte underholdningsbranchens genåbning efter coronanedlukningen. Legoland i Billund er seneste offer for fupmagernes forsøg på at snyde godtroende danskere., På sociale medier cirkulerer et billede af en forslået kvinde, der skulle være gennembanket af George Floyd.\xa0Men opslaget savner både\xa0nuancer\xa0og begår en kæmpe brøler., Adskillige facebookbrugere advarer lige nu mod voicemail-svindel fra et britisk nummer. Uanset om man kan koble det britiske nummer til telefonsvindel, er metoden bag reel, og ekspert kalder den for "ulækker"., Facebook- og twitterbrugere i massevis deler statistikker, der viser fordelingen af drab i USA baseret på race. Men tallene stemmer langt fra med officielle tal, og forskere kalder statistikkerne for lodret forkerte., En spøjs\xa0artikel om en ældre mand, der angiveligt har fået en fyreseddel fra den amerikanske supermarkedskæde Walmart blot to timer, efter\xa0han var ansat, spreder sig på sociale medier.\xa0Han fyrede angiveligt en grov joke af om en kunde, men historien er med al sandsynlighed ren fiktion., Politiet underdriver antallet af Black Lives Matter-demonstranter i København, hævder talsperson for bevægelsen Bwalya Sørensen. Men hun sætter sandsynligvis selv antallet af demonstranter alt for højt, viser ekspertanalyser., I en facebookkonkurrence, som filmgiganten Disney tilsyneladende står bag, udloves 200 gratis konti til den kommende streamingtjeneste Disney+. Men opslaget er det rene fup, der intet har med Disney at gøre, og svindlerne bag er blot ude efter godtroende danskeres penge., Efter godt tre år under Mandag Morgens ejerskab bliver Danmarks eneste internationalt certificerede faktatjeksite, TjekDet.dk, nu omdannet til en forening og aktiviteterne udvidet., KOMMENTAR: Aldrig tidligere er Danmark blevet så voldsomt invaderet af international desinformation som under coronapandemien. Oplysningskampagner er ikke nok til at imødegå det vrøvl, folk deler på de sociale platforme., Et\xa0portrætmaleri\xa0af Obama spreder sig på sociale medier,\xa0som en kritik af\xa0at Trump angiveligt nægter at hænge det op\xa0i Det Hvide Hus.\xa0Men\xa0det er slet ikke det maleri af Obama, der skal hænges op i Det Hvide\xa0Hus., Rejsebegrænsningerne mellem Danmark og Sverige debatteres heftigt for tiden, og adskillige både danske og svenske politikere påstår, at smittetrykket for\xa0covid-19 er lavere i Skåne end i\xa0Region Hovedstaden. Men\xa0det er der ikke noget, der tyder på, vurderer flere forskere., Debattør Mary\xa0Consolata\xa0Namagambe\xa0vil have udlændingeministeren til at ændre,\xa0hvad hun mener,\xa0er et\xa0racistisk spørgsmål i indfødsretsprøven. Men spørgsmålet, som debattøren har set sig vred på, stammer slet ikke fra prøven., To forskellige videobidder af episoden, hvor en tankvogn kører mod demonstranter i den amerikanske by Minneapolis, fortæller vidt forskellige historier., Covid-19 er først og fremmest en kredsløbssygdom og kan kureres uden intensivindlæggelser og brug af respiratorer,\xa0påstår\xa0et\xa0opslag, der har floreret i flere europæiske lande., Er du alene og oplever symptomer på et hjerteanfald, skal du hoste kraftigt, kan man læse i et yderst delt\xa0kædebrev. Men det er noget sludder, siger\xa0professor.\xa0Hvis du har symptomer på et\xa0hjerteanfald,\xa0skal\xa0du ikke hoste,\xa0men\xa0bruge tiden på at få hjælp., Billeder af barnebrude toner frem på sociale medier i\xa0opslag, der\xa0udtrykker støtte\xa0til\xa0Inger Støjberg\xa0(V)\xa0i\xa0striden\xa0om adskillelsen af\xa0unge\xa0asylpar. I flere tilfælde\xa0er billederne\xa0dog\xa0taget ud af kontekst., I takt med at samfundet lukker op igen, er adskillige falske konkurrencer og tilbud fyldt med optimisme dukket op på nettet. Danske virksomheder på stribe må ufrivilligt lægge navn til fupnumrene., De danske biografer har nu fået lov til at slå dørene op. Og det fejrer de åbenbart på livet løs med konkurrencer om gratis billetter eller næste uhørte rabatter. Men selv om biografgængerne måske nok synes, der er noget at fejre, så er der en god grund til at se sig for., Flere sociale medier og videotjenester forsøger løbende at fjerne en video\xa0med et interview med den amerikanske virolog Judy Mikovits. Det sker med den begrundelse, at videoen spreder falske påstande om\xa0coronavirussen. Nu turnerer videoen også med danske undertekster., Se flere artikler », Det leverede er beskyttet af dansk lov om ophavsret. Abonnenten må printe en kopi til eget brug. Derudover må hel eller delvis kopiering, anden gengivelse eller videreanvendelse af materialet - herunder elektronisk videredistribution via email - kun ske efter forudgående aftale med Mandag Morgen, Klik her, , TJEKDET.DK BRIEF, Få en email med det ugentlige overblik over vores faktatjek i vores nyhedsbrev TjekDet Brief., Vi udsender hver uge en oversigt over de seneste dages artikler fra TjekDet. Og når en aktuel begivenhed gør det relevant at tippe dig om et faktatjek hurtigere, så gør vi også det.

	Kendt dansk musiker vildleder: “Bange for coronavirus? Tag en smøg”  - TjekDet - leveret af Mandag Morgen







